
Text rozhodnutia
Súd: Krajský súd Bratislava Spisová značka: 5S/252/2013 Identifikačné číslo súdneho spisu: 1013201908 Dátum vydania rozhodnutia: 12. 10. 2015 Meno a priezvisko sudcu, VSÚ: Mgr. Helena Marcinkechová ECLI: ECLI:SK:KSBA:2015:1013201908.2 Opravné uznesenie Krajský súd v Bratislave v právnej veci žalobcu: LOJECT 4 s.r.o., Šoltésovej 2, 811 02 Bratislava, IČO: 45 476 691, zastúpený: JUDr. Milanom Škultétym, advokátom, so sídlom 29.augusta č. 5, 811 08 Bratislava, proti žalovanému: Finančné riaditeľstvo Slovenskej republiky, Lazovná 63, 974 01 Banská Bystrica o preskúmanie zákonnosti rozhodnutia žalovaného č. XXXXXXX/X/XXXXXX/XXXX/XXXX zo dňa XX.XX.XXXX, takto r o z h o d o l : Súd opravuje v záhlaví rozsudku č.k. 5S/252/2013-103 zo dňa 19.5.2015 IČO žalobcu tak, že správne IČO žalobcu znie: 45 476 691. o d ô v o d n e n i e : Pri písomnom vyhotovení rozsudku č.k. 5S/252/2013-103 zo dňa 19.5.2015 došlo k chybe v písaní, keď v záhlaví uvedeného rozsudku bolo ako IČO žalobcu uvedené IČO: 45 476 896, ktoré však je IČO spoločnosti LOJECT 6 s.r.o. Správne IČO žalobcu je: 45 476 691. Podľa § 164 O.s.p. súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O oprave vydá opravné uznesenie, ktoré doručí účastníkom. Pritom môže odložiť vykonateľnosť rozsudku na čas, kým opravné uznesenie nenadobudne právoplatnosť. Súd v súlade s vyššie uvedenými skutočnosťami svoje rozhodnutie opravil. Poučenie: Proti tomuto rozhodnutiu možno podať odvolanie do 15 dní odo dňa doručenia prostredníctvom podpísaného súdu na Najvyšší súd SR písomne v dvoch vyhotoveniach. Odvolaniu podanému proti rozhodnutiu, ktoré vydal súdny úradník, môže v celom rozsahu vyhovieť sudca, ktorého rozhodnutie sa považuje za rozhodnutie súdu prvého stupňa; ak sudca odvolaniu nevyhovie, predloží vec na rozhodnutie odvolaciemu súdu. V odvolaní sa má popri všeobecných náležitostiach (§ 42 ods. 3 O.s.p. ) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha.

